**Τάξη : Γ ΕΠΑΛ**

**Μάθημα: Αρχές Οικονομικής θεωρίας**

**Ενότητα: «Οι ιδιότητες των αναγκών»**

**Φύλλο Εργασίας**

**Ημερομηνία:**

**Να χαρακτηρίσετε τις προτάσεις ως σωστές (Σ) ή λανθασμένες (Λ):**

1. Ο πολλαπλασιασμός ως ιδιότητα των αναγκών αναφέρεται στη διαφοροποίηση των αγαθών που χρησιμοποιούνται για την ικανοποίηση της ίδιας ανάγκης.
2. Συνήθεια είναι η τάση των ανθρώπων να ζητούν την επανάληψη μιας απόλαυσης από την χρησιμοποίηση ενός αγαθού οδηγεί τελικά στην ανάγκη γι’ αυτό το αγαθό.
3. Οι ανάγκες ως σύνολο είναι απεριόριστες ή ακόρεστες, αλλά κάθε μία ανάγκη ξεχωριστά υπόκειται σε προσωρινό κορεσμό.
4. Η διαφήμιση συντελεί μόνο στην εξέλιξη και όχι στον πολλαπλασιασμό των αναγκών.
5. Η συνήθεια και η μίμηση περιλαμβάνονται στις ιδιότητες των αναγκών.
6. Οι ανάγκες ως σύνολο δεν είναι απεριόριστες και καθεμία ανάγκη ξεχωριστά υπόκειται σε προσωρινό κορεσμό.
7. Η ικανοποίηση της ανάγκης του ανθρώπου για επικοινωνία με τα μέσα κοινωνικής δικτύωσης αντί του σταθερού τηλεφώνου αναφέρεται στον πολλαπλασιασμό των αναγκών.
8. Η εφεύρεση του Η/Υ που δημιούργησε μια καινούρια ανάγκη για τον άνθρωπο αναφέρεται στην εξέλιξη των αναγκών.
9. Η διαφοροποίηση των μέσων μεταφοράς από το κάρο μετά στο αυτοκίνητο και έπειτα στο αεροπλάνο αναφέρεται στον όρο εξέλιξη.
10. Η τεχνολογία, η μίμηση, η συνήθεια και η διαφήμιση είναι λόγοι που συντελούν στον κορεσμό μιας ανάγκης.
11. Όσα αυξάνεται η ποσότητα ενός συγκεκριμένου αγαθού που χρησιμοποιείται για την ικανοποίηση μιας ανάγκης, τόσο η ένταση αυτής της ανάγκης μειώνεται, ώσπου επέρχεται πλήρης ικανοποίηση ή κορεσμός.
12. Η ταχύτητα με την οποία επέρχεται ο κορεσμός μιας ανάγκης είναι ίδια για όλους.

 **Αντιστοίχηση**

|  |  |
| --- | --- |
| **Στήλη Α** | **Στήλη Β** |
| 1)Εξέλιξη | Α) Μια ανάγκη ικανοποιείται όσο αυξάνεται η ποσότητα του αγαθού, φθάνει στον κορεσμό και στη συνέχεια επανέρχεται |
| 2)Πολλαπλασιασμός | Β) διαφοροποίηση των αγαθών που χρησιμοποιούνται για την ικανοποίηση της ίδιας ανάγκης |
| 3)Κορεσμός | Γ) δημιουργία νέων αναγκών |